पाएं अपने शहर की ताज़ा ख़बरें और फ्री ई-पेपरडाउनलोड करें
सीकर. शहर के शिवसिंहपुरा बस स्टैंड पर शुक्रवार को हुई चार लाख की लूट के मामले में पुलिस को सीसीटीवी फुटेज से लुटेरों के अहम सुराग हाथ लगे हैं। फुटेज के आधार पर ही पुलिस टीमें शनिवार को आरोपियों के संभावित ठिकानों पर दबिश देती रही। पुलिस की तीन टीमें जिले से बाहर भी रवाना की गई हैं।
जानकारी के मुताबिक पुलिस ने स्टेशन रोड स्थित स्टेट बैंक से सीसीटीवी फुटेज लिए थे। उन फुटेज के आधार पर दो संदिग्धों की तलाश की जा रही है। जो उस वक्त पैसा निकलवा रहे बाबूलाल शर्मा के आसपास थे। मामले में हिरासत में लिए गए संदिग्ध युवकों से भी पुलिस कड़ी पूछताछ कर रही है। पुलिस सूत्रों की माने तो इस वारदात के आरोपियों की कड़ी लगातार हो रही चेन स्नेचिंग की वारदातों से भी जुड़ सकती है।
उन वारदातों में भी ऐसा ही हुलिया सामने आया था। पुलिस ने अभी तक यह पुख्ता कर लिया है कि आरोपी बाहर के नहीं हैं। उल्लेखनीय है कि नवलगढ़ रोड स्थित शिवसिंहपुरा बस स्टैंड पर ऑटो से उतर रहे बाबूलाल शर्मा से शुक्रवार को दो बाइक सवार दो युवक चार लाख रुपए से भरा थैला छीनकर फरार हो गए थे। आरोपियों की तलाश के लिए तीन विशेष टीमों का गठन किया गया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn